Document ID: 31987D0565

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 16ης Νοεμβρίου 1987
για τη σύναψη του πρωτοκόλλου για την τροποποίηση της συμφωνίας της GATT περί των δημοσίων συμβάσεων
(87/565/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα και οι λοιποί συνυπογράφοντες τη συμφωνία της GATT περί των δημοσίων συμβάσεων (1) άρχισαν διαπραγματεύσεις κατά την έννοια του άρθρου ΙΧ παράγραφος 6 στοιχείο β) της συμφωνίας με σκοπό να βελτιώσουν ορισμένες διατάξεις της·
ότι η Κοινότητα αποδέχεται τα αποτελέσματα αυτών των διαπραγματεύσεων,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Ευρωπαϊκής Οικονομικής Κοινότητας το πρωτόκολλο για την τροποποίηση της συμφωνίας της GATT περί των δημοσίων συμβάσεων.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.
Βρυξέλλες, 16 Νοεμβρίου 1987.

Labels: 3
5